ས་གནས་རིམ་ཁག་མི་དམངས་སྲིད་གཞུང་དང་འབྲེལ་ཡོད་སྡེ་ཚན་གྱིས་སྣོད་བཅུད་བདེ་འཇགས་འགན་ལེན་དང་མཛེས་སྡུག་ལྡན་པའི་བོད་ལྗོངས་འཛུགས་སྐྲུན་བྱེད་པའི་ཐད་ཀྱི་ནགས་ཚལ་མེ་ཟོན་གྱི་དོན་སྙིང་གལ་ཆེན་ལ་ངོས་འཛིན་གང་ལེགས་བྱེད་དགོས།ས་ཁུལགྲོང་ཁྱེརཁག་དང་རྫོངཆུསཁག་དང་དེ་བཞིན་འབྲེལ་ཡོད་སྡེ་ཚན་གྱིས་དམངས་ཡོངས་ཀྱི་ནགས་ཚལ་མེ་ཟོན་དྲིལ་བསྒྲགས་སློབ་གསོའི་བྱེད་སྒོ་སྣ་ཚོགས་ཧུར་ཐག་སྤེལ་བ་དང་།གསར་འགྱུར་སྨྱན་སྦྱོར་གང་ལེགས་སྤྱད་དེ་ནགས་ཚལ་མེ་ཟོན་གྱི་བཅའ་ཁྲིམས་ཁྲིམས་སྲོལ་དང་མེ་ཟོན་མེ་གསོད་ཤེས་བྱ་དྲིལ་བསྒྲགས་བྱེད་པ།སྤྱི་ཕན་བརྡ་ཆ་དང་ཆ་འཕྲིན་ཡོངས་བསྒྲགས་བྱས་ཏེ།ཡི་ནགས་ཚལ་མེ་ཟོན་ཉེན་བརྡའི་ཁ་པར་དྲིལ་བསྒྲགས་ལ་ཤུགས་སྣོན་རྒྱག་པ།སློབ་གྲྭ་དང་།སྡེ་ཁུལ།ཨར་སྐྲུན་ཚན་པ།གྲོང་གསེབ།ཞིང་དུདབཅས་སུ་ནགས་ཚལ་མེ་ཟོན་ཤེས་བྱ་དྲིལ་བསྒྲགས་ཤུགས་ཆེན་བྱེད་པ།དམངས་ཡོངས་ཀྱི་ནགས་ཚལ་མེ་ཟོན་གྱི་བཅའ་ཁྲིམས་འདུ་ཤེས་དང་ནགས་ཚལ་མེ་སྐྱོན་ཉེན་ཁར་དོགས་ཟོན་བྱེད་པའི་འདུ་ཤེས་ཟབ་ཏུ་ཏན་ཏིག་གཏོང་བ་བཅས་བྱས་ནས་ནགས་ཚལ་མེ་ཟོན་ཁྱིམ་ཚང་ཀུན་གྱིས་ཤེས་པ་དང་།མི་ཀུན་གྱིས་རྟོགས་པ།རང་རྟོགས་ངང་སྲུང་བརྩི་བཅས་ཐུབ་པ་བྱས་ཏེ་མཉམ་འགོག་མཉམ་བཅོས་དང་ཇུས་ཤུགས་མཉམ་འདོན་གྱི་རྣམ་པ་བཟང་པོ་ཞིག་གཙོ་གནད་ཐོག་གཏོད་དགོས།